Danske Kvinders Nationalråd havde i en årrække som mærkesag, at en af de tre danske officielt udpegede [[filmcensur|filmcensorer]] skulle være en kvinde. Organisationens ønske blev imødekommet i 1939, hvor Begtrup blev den første<ref name="kvinfo"/> kvindelige filmcensor, et hverv, som hun varetog indtil 1948. Begtrup mente, at arbejdet som filmcensor havde stor [[socialpædagogik|socialpædagogisk]] betydning, især med hensyn til den påvirkning, [[film]]mediet kunne have på [[børn]]. I 1947 udgav hun bogen ''Børn og Film'' om emnet.<ref name=DKL/> Arbejdet var samtidig Begtrups første egentlige lønnede arbejde.<ref name=festskrift/>
Organisationer Uddannelsesinstitutioner